I Atlanta Hawks i ze una de łe trenta scuadre de basket che łe zoga inte ła NBA, el canpionado de i Stati Unii. El só nome el vien da cueło de ła guera de Black Hawk . I primi ani i ze stài boni, in sima de tuto parché i ga vùo zogadori come Bob Pettit e Alex Hannum, ma no i ze mai riusìi a far chel salto de cuałità che el ghe parmetese de restar in alto. Inte i ani Otanta A ze rivà el zogador Dominique Wilkins, che el ga portà alcune vitorie, e inte i ani Noanta co Dikembe Mutombo i ga otenjùo un alto nùmaro de vitorie; i primi ani Domiłe i ze stà invese senjài da na crizi bastansa inportante, ma da’l 2008 i ze riusìi a rescatarse grasie a serti zogadori come Mike Bibby, Al Horford e Kirk Hinrich. In 'sti ùltemi ani, co l'arivo de zente e paroni nuvi, A ze rivà anca calche suceso tanto che i Atlanta Hawks i ze tra łe scuadre mèdio bone de ła NBA.